KuboF Hromoslav kandidatiĝis kiel nova administranto de Esperanta Vikivojaĝo kaj ni invitas vin voĉdono pri li. Al la Esperanta Vikivojaĝo nuntempe tute mankas administrantoj, tiel KuboF Hromoslav iĝus la unusola en tiu grava rolo.
#000001
Vikivojaĝo celas provizi detalan kaj praktike utilan vojaĝan gvidilon pri ĉiuj lokoj sur Tero kaj ekster ĝi. Unu el specifaj utiloj de Vikivojaĝo estas helpado al esperantistoj, kiuj vojaĝas al Esperantaj aŭ Vikimediaj eventoj – imagu, ke vi venas al iu fremda lando por partopreni Universalan Kongreson kaj Vikviojaĝo vin helpos pliĝui la landon en via postkongresa tempo.
#000003
Sed Vikimedian projekton oni bezonas prizorgadi kaj bontenadi ankaŭ preter aldonado de enhavo – tio estas tasko de administrantoj. Esperanta Vikivojaĝo estas tre nova projekto, maljam la 15-an de Decembro 2020 ĝi maturiĝis el Vikimedia Kovilo (testa loko celanta disvolvon de komunumo sen neceso havi memstaran retejon), do antaŭ nur 1 monato. Tial nuntempe en ĝi estas neniu administranto, kaj konsekvence ankaŭ pluraj laboroj kaj evoluoj stagnas aŭ malrapidas.
#000004
La situacion decidis ŝanĝi uzanto KuboF Hromoslav, kiu kandidatiĝis por administranto de Vikivojaĝo. Kaj ni invitas vin al voĉdono. Por tio vi bezonas havi Vikimedian konton (se vi ne havas, unue registriĝu).
#000005
KuboF Hromoslav kandidatiĝis la 14-an de Januaro 2021. Lia kandidatiĝo estis disvastigita per komunikaj kanaloj de Esperanto kaj Libera Scio (estonteca Vikimedio Esperanto) kaj jam la unuan tagon voĉdonis pri li 9 vikimedianoj. Tio iom similas al la situacio pri Wierzbowski, kiu kandidatiĝis por administranto de la Esperanta Vikifontaro, sed la voĉdonado vigliĝis nur post kiam al informado helpis Esperanto kaj Libera Scio.
#000006
Eĉ en malgranda, tre nova projekto, voĉdono komenciĝis tre rapide post informado en komunikaj kanaloj de Esperanto kaj Libera Scio (kontribuantoj de Vikivojaĝo, CC BY-SA 3.0)
#000007
Administranto en Vikimedia projekto estas esenca rolo por bontenado de Vikimedia projekto. Al ties taskoj apartenas forigado de paĝoj, forbarado de uzantoj, certa redaktado de interfaco, kaj aliaj. Administrantoj estas esencaj por traktado de kopirajto-rompoj kaj vandaloj.
#000008
Laŭeble ĉiu Vikimedia projekto havu almenaŭ 1 administranton, ideale kelkajn administrantojn kaj almenaŭ kelketajn burokratojn (burokratoj havas rajton administrantigi aliajn uzantojn). Esperanto kaj Libera Scio al tio volonte helpas, ekzemple per informado. Se vi havas proponon (aŭ plejbone plenan artikolon, tekston) por informado, kontaktu nin.
#000010
Kun granda subteno de 11 poraj voĉoj kaj neniu kontraŭa vi elektis min kiel la unuan administranton de la Esperanta Vikvojaĝo! Grandan dankon! Mi jam administris tiom multe, ke miaj okuloj komencis batadi min 🙂
#000011
Retpoŝtadreso ne estos publikigita. Devigaj kampoj estas markitaj *
#000012
Konservu miajn nomon, retpoŝtadreson kaj retejon en tiu ĉi retumilo por uzi kiam mi denove komentos.
#000013
Trejnado pri Vikifontaro (ViPE, Nová Dubnica)
#000016
Vikipedio, pli ol enciklopedio (Germana Esperanto-Kongreso 2023)
#000017
Pri ni Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
Se vi ŝatas tion, subtenu nian laboron kaj / aŭ membriĝu! Kune ni helpos pli <3
#000018
Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
#000019
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
#000020
Se vi ŝatas tion, subtenu nian laboron kaj / aŭ membriĝu! Kune ni helpos pli <3
#000021
Kiel aŭtomatigi varbadon kaj mastrumadon de membroj? Spektu registraĵon de retseminario pri CiviCRM
Vikimedio dum Retoso kaj la Virtuala Kongreso de Esperanto 2022
Podkastoj kaj sciencaj prelegoj – kandidatiĝu por partopreni en repagota projekto de Erasmus+
Serĉata spertulo pri Ĝeneral-Subtena Fonduso de VMF (antaŭe “Jarplana subvencio”)
#000022